1904. gada vasaras olimpiskās spēles
1904. gada vasaras olimpiskās spēles bija trešās vasaras olimpiskās spēles. Tās no 1904. gada 1. jūlija līdz 23. novembrim notika ASV pilsētā Sentluisā. Oficiāli spēles atklāja Deivids Frensiss. Šīs bija pirmās olimpiskās spēles, kuras nenotika Eiropā. Sentluisas olimpiskajās spēlēs piedalījās 12 valstis, kuras pārstāvēja 651 sportists, pie kam Austroungārijas dubultmonarhiju pārstāvēja atsevišķas Austrijas un Ungārijas komandas. Kopā tika sadalīts 91 medaļu komplekts 17 sporta veidos.